मजदूरों की बजाय मशीनों से कराया काम
रायसेन| ग्राम पांडाझिर के ग्रामीणों ने जिला पंचायत सीईओ को गांव में मनरेगा का काम मजदूरों के स्थान पर मशीनों से कराने की शिकायत की है। इस शिकायत में कहा गया है कि गांव में मनरेगा के तहत ग्रेबल रोड बनाई जा रही है। इस सड़क का काम गांव के मजदूरों से नहीं कराया जा रहा है, जबकि उक्त काम को जेसीबी मशीन से कराया जा रहा है, जिससे मजदूरों को उक्त योजना का लाभ नहीं मिल पा रहा है। गांव के लोगों के जॉब कार्ड बने हुए है, किंतु उन्हें मजदूरी नहीं मिल पा रही है। इस तरह गांव के सरपंच द्वारा मनरेगा की राशि का लाभ मजदूरों को नहीं दिलाया जा रहा है। ग्रामीणों ने जिला पंचायत सीईओ से मामले की जांच कराने की मांग की है। ज्ञापन सौंपने वालों में गांव के जयराम सिंह, मथुरा प्रसाद, मुन्नीलाल, कमलेश, राजेंद्र सिंह, माखन सिंह,चेन सिंह, नारायण सिंह, भारत सिंह, राजवीर सिंह, दीपेश, अशोक आदि हैं।
hin_Deva hin_Deva